Diari Oficial de la Generalitat Valenciana


Sumari del DOGV 6479, del 14-03-2011 (2011/2838)

RESOLUCIÓ de 2 de març de 2011, de la Direcció General d'Ordenació i Centres Docents, per la qual es resol la convocatòria d'ajudes econòmiques destinades a l'escolarització en els centres d'Educació Infantil, de Primer Cicle, de titularitat de corporacions locals i de titularitat privada per al curs escolar 2010/2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6479

Data del DOGV
:   14-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2838


Data del document
:   02-03-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de març de 2011, de la Direcció General d'Ordenació i Centres Docents, per la qual es resol la convocatòria d'ajudes econòmiques destinades a l'escolarització en els centres d'Educació Infantil, de Primer Cicle, de titularitat de corporacions locals i de titularitat privada per al curs escolar 2010/2011.  
 [2011/2838]  
L'Orde de 8 de març de 2010, publicada en el Diari Oficial de la Comunitat Valenciana número 6.234 de12.04.2010, per Resolució d'esta direcció general de data 6 d'agost de 2010 (DOCV núm. 6.335 de 18 d'agost), segons s'especifica en la base octava, punt 3, respecte a la sol·licitud d'ajudes a centres d'Educació Infantil de Primer Cicle, les corporacions locals que gestionen el centre a través d'alguna modalitat de gestió indirecta, esta serà del 100%, i serà necessari aportar la documentació actualitzada que acredita la relació jurídica de la corporació local amb l'entitat que gestiona el centre. (Contractes i plecs preparatoris d'esta.)  
Així mateix, l'Orde de 8 de març de 2010 estableix que són els concessionaris dels centres d'Educació Infantil els que hauran de formular directament la corresponent sol·licitud, gestió i justificació de les ajudes a l'escolarització de l'alumnat del Primer Cicle d'Educació Infantil, ja que la concessionària és l'entitat que ha de rebre com a beneficiària la subvenció, d'acord amb la base segona de l'orde i de conformitat amb l'article 11 de la Llei 38/2003, de 17 de novembre, General de Subvencions (BOE núm. 276, de 18 de novembre).  
En la Resolució de 6 d'agost de 2010, ja esmentada, apareixen com a beneficiaris de la subvenció els ajuntaments titulars de les escoles infantils:  
- EI Les Caletes de Benidorm.  
- EI El Tossalet de Benidorm.  
- EI Municipal de Biar.  
- EI Municipal de Denia.  
- EI Municipal d'Oropesa.  
- EI Mestra Carmen Barrufet Pla d'Albalat del Sorells.  
- EI Municipal d'Alborache.  
- EI Seiscientos trece de Burjassot.  
- EI Municipal de Burjassot.  
- EI Municipal de Canet d'en Berenguer.  
- EI Municipal de Massalfassar.  
- EI El Solet de Potries.  
Una vegada revisada la nova documentació aportada en el mes de setembre pels esmentats ajuntaments, segons la base catorze de l'orde de convocatòria, es comprova que les dites corporacions locals han firmat una concessió per a la gestió de l'escola infantil de la seua titularitat.  
Amb data 31 de gener de 2010 es va comunicar als mencionats ajuntaments que el segon pagament de la subvenció, corresponent als mesos de gener a juny, s'efectuaria als concessionaris de les escoles infantils, per la qual cosa havien d'aportar la documentació exigida en la Llei General de Subvencions com a beneficiari.  
Completada la documentació referida als concessionaris, es resol la substitució dels ajuntaments que consten en l'annex, titulars de les escoles infantils, com a beneficiaris de la subvenció pels concessionaris, per la qual cosa estos hauran d'assumir les obligacions que la base tercera i la resta de l'orde de convocatòria estableix per als beneficiaris de la subvenció.  
De conformitat amb el que estableixen els articles 107, 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998 de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, els interessats podran interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació o a partir de l'endemà en el que es notifique la resolució expressa del recurs de reposició o que este haja d'entendre's presumptament desestimat.  
València, 2 de març de 2011.- El director general d'Ordenació i Centres Docents: Rafael Carbonell Peris.  
Annex  
Els centres que han canviat la seua modalitat de gestió i, per tant, de beneficiari de la subvenció són:  
- Escola Infantil Municipal Les Caletes, titular Ajuntament de Benidorm, concessionari beneficiari de la subvenció: García Nimes SL.  
- Escola Infantil Municipal El Tossalet, titular Ajuntament de Benidorm, concessionari beneficiari de la subvenció: Ribagorda Montero SL.  
- Escola Infantil Municipal de Biar, titular Ajuntament de Biar, concessionari beneficiari de la subvenció: Falcó Martí Ruth SL.  
- Escola Infantil Municipal l'Escoleta de Denia, titular Ajuntament de Denia, concessionari beneficiari de la subvenció: Cooperativa Escola Infantil Carantonyes.  
- Escola Infantil Municipal d'Oropesa, tutular Ajuntament d'Oropesa, concessionari beneficiari de la subvenció: Mediterranea-Atreyu-Musical Oropesa UTE.  
- Escola Infantil Mestra Carmen Barrufet Pla, titular Ajuntament de Albalat dels Sorells, concessionari beneficiari Escuelas Infantiles Siglo XXI, SL.  
- Escola infantil Municipal Alborache, titular Ajuntament Alborache, concessionari beneficiari Centro Infantil Gateos, SL  
- Escola Infantil Municipal Seiscientos trece, titular Ajuntament de Burjassot, concessionari beneficiari Escola Infantil Seiscientos trece SCVL.  
- Escola Infantil Municipal de Burjassot, titular Ajuntament de Burjassot, concessionari beneficiari Escola Infantil Seiscientos trece SCVL.  
- Escola Infantil Municipal de Canet d'en Berenguer, titular Ajuntament de Canet d'en Berenguer, concessionari beneficiari El Rollet SCL.  
- Escola Infantil Municipal de Massalfasar, titular Ajuntament de Massalfassar, concessionari beneficiari Escuelas Infantiles siglo XXI, SL.  
- Escola Infantil El Solet de Potries, titular Ajuntament de Potries, concessionari beneficiari Associació Pares i Mares.